Diana Rigg

Dame Diana Rigg (* 20. Juli 1938 in Doncaster, England; † 10. September 2020) weer en britische Schauspelersche.

 Leven un Loopbahn 
Diana Rigg is in de 1960er Johren weltwiet bekannt worrn, as se in de britischen Feernsehreeg The Avengers („Mit Schirm, Charme und Melone“) de Rull vun de emanzipeerten, slagkräftigen un düchtig kloken Emma Peel speelt hett. In disse Rull weer se ehr Tiet um vele Johren vörrut: se fohr dorin flinke Autos, dröög jümmers de neeste Kledaasch – faken in Ledder, künn in’n Nahkamp ok de starksten Mannslüüd bikamen un wüss jümmers en Antwoort. Mit disse Rull weer se Vörbild för vele. För eher Rull hett se deelwies sogor sülvst an de Kledaasch mitarbeit.

In’t Kino is se aver nich groot rutkamen. Ehr bekanntste Rull weer woll as Ehfro vun James Bond in den Film On Her Majesty’s Secret Service („Im Geheimdienst Ihrer Majestät“) vun 1969, de toeerst bi de Fans nich goot ankamen weer, later aver in de Fangemeen un bi de Kritikers to Acht kamen is. 1971 speel se in den Film The Hospital, in den se en impotenten Dokter dordör heelen de, dat se em dör ehr Snacken rünnermaken de. Üm de Naakt- un Sexszeen hett dat Schandaal geven. Se weer denn to en jöögdfre’e Dorstellen tosamensneden.

Gröttsten Spood harr Rigg aver bi’t Theater mit klassische as ok mit moderne Rullen. För ehr Theaterarbeit hett se vele Priesen kregen. 1967 is se Liddmaat worrn von de Royal Shakespeare Company un 1971 vun’t National Theatre of Great Britain. Se tellt to de eersten Schauspelersches, de op de Bühne naakt optreden sünd (1970 in’t Stück Abelard and Heloise). 1979 weer se in en Titelgeschicht vun’t Time Magazine as „Beste Schauspelersche vun Grootbritannien“ fiert.

In dat Johr 1982 hett se en Book rutbröcht mit den Titel No Turn Unstoned, för dat se slechte oder slecht schrevene Kritiken sammelt harr. Dat Book weer ehr sünnere Afreken mit de Kritikers, de ehr faken böös wat wulln. För en Schauspelersche hett Rigg ok en ungewöhnliche literatur- un theaterwetenschoppliche Loopbahn maakt. Se weer Rekter vun de University of Stirling un Vörstandsliddmaat vun de Royal Academy of Dramatic Art. Siet 1998 is se Professersche an de University of Oxford. 

Diana Rigg is to hoge Ehren kamen, as se 1987 den Titel Commander of the British Empire kregen hett. 1994 is he vun Königin Elisabeth II. to’n Dame nöömt woorn.

Rigg weer tweemol verheiraat. Ehr eerste Eh weer mit den israelischen Maler Menachem Gueffen (1973-76), later mit den schottischen Grootgrundbesitter Archibald Stirling (1982-90). Ut de tweten Eh hett se ehr Dochter Rachael Stirling (*1977), de vundaag ok as Schauspelersche arbeit.

 Filmografie 
 Johr Titel Synchroonsnacker 1962 Our Man in the Carribean   1965-68 The Avengersdt.: Mit Schirm, Charme und Melone Margot Leonard (38 Folgen)Marietta Meade (7 Folgen)Joseline Gassen (5 Folgen)Brigitte Grothum (4 Folgen, Super8) 1968 A Midsummer Night’s Dream   1969 The Assassination Bureaudt.: Mörder GmbH Margot Leonard 1969 On Her Majesty’s Secret Servicedt.: Im Geheimdienst Ihrer Majestät Margot LeonardSabine Arnhold (ne’e Szenen) 1970 Julius Caesar   1971 The Hospitaldt.: Hospital Margot Leonard 1973 Theater of Blooddt.: Theater des Grauens Sabine Eggerth 1977 A Little Night Musicdt.: Das Lächeln einer Sommernacht   1982 Evil Under the Sundt.: Das Böse unter der Sonne Regina Lemnitz 1982 Witness for the Prosecution, Feernsehndt.: Zeugin der Anklage Monika Peitsch 1987 Snow Whitedt.: Schneewittchen   1987 A Hazard of Heart, Feernsehndt.: Wagnis der Liebe Kerstin Sanders-Dornseif 1994 A Good Man in Africadt.: Der letzte Held von Afrika Kerstin Sanders-Dornseif 1995 The Haunting of Helen Walker, Feernsehndt.: Helen Walker – Schatten des Bösen Dagmar Altrichter 1996 Samson and Delilah, Feernsehndt.: Die Bibel: Samson und Delila Renate Rennhack 1997 Rebecca Karin Amseln 1998 The American, Feernsehn   1999 Parting Shots, Feernsehn   2001 Victoria & Albert, Feernsehn Karin Buchholz 2005 Heidi Barbara Adolph 2015 Professor Branestawm Returns, Feernsehn   2013-17 Game of Thrones, Feernsehepisodendt.: Game of Thrones – Das Lied von Feuer und Eis Viktoria Brams 2017 A Christmas Carol Goes Wrong, Feernsehn   2017 Victoria, Feernsehreeg Arianne Borbach

 Utteken 
Rigg werr för ehr Arbeiten sünners an’t Theater mehrfack vörslahn un uttekent. Man, ok för ehr Filmrullen kreeg se Priesen.

 1968: den Golden Bravo Otto
 1969: den Golden Bravo Otto
 1987: Commander of the British Empire (CBE)
 1990: den Broadcasting Press Guild Awards in de Kategorie Best Dorstellersche för Mother Love
 1990: den BAFTA TV Award in de Kategorie Best Dorstellesche för Mother Love 1992: den London Evening Standard Theatre Award 1994: den Tony Award för Medea Dame Commander of the Order of the British Empire (DBE) 1996: den London Evening Standard Theatre Award 1997: den Emmy in de Kategorie Rutragen Nevendorstellersche in en Minireeg för Rebecca 2000: den Sünnerpries vun de BAFTA Awards för The Avnergs''

 Borns 

 Weblenken 

 Diana Rigg in de Internet Broadway Database

Kategorie:Schauspeler
Kategorie:Fru
Kategorie:Engelsch
Kategorie:Börger von Grootbritannien
Kategorie:Boren 1938
Kategorie:Storven 2020